ຄອບ​ຄົວ ຂອງ​ພວກເດັກ ນັກຮຽນຍິງ​ ຍົກ​ເລີກ​​ ການພົບປະ ກັບ ປ. ໄນ​ຈີ​ເຣຍ (ວີດີໂອ)
​ການພົບ​ປະ ທີ່​ໄດ້​ມີ​ການວາງ​ແຜນ​ໄວ້ ລະຫວ່າງ ປະທານາທິບໍດີ ໄນ​ຈີ​ເຣຍ ​ກັບ​ພໍ່​ແມ່​ ຂອງ​ພວກ​ເດັກ​ນັກຮຽນ​ຍິງ ທີ່​ຖືກ​ກຸ່ມ Boko Harem ​ຈັບ​ຕົວໄປນັ້ນ ​ໄດ້ຖືກ​ຍົກ​ເລີກ​ ຢ່າງ​ກະທັນຫັນ.
ການພົບປະທີ່ໄດ້ມີການວາງແຜນໄວ້ ລະຫວ່າງ ປະທານາທິບໍດີ ໄນຈີເຣຍ ທ່ານ Goodluck Jonathan ກັບພໍ່ແມ່ ຂອງພວກ ເດັກນັກຮຽນຍິງ ທີ່ຖືກພວກກໍ່ການຮ້າຍ Boko Harem ຈັບຕົວ ໄປນັ້ນ ໄດ້ຖືກຍົກເລີກຢ່າງກະທັນຫັນ ປະທານາທິບໍດີໄນຈີເຣຍ ແລະ ພໍ່ແມ່ຂອງພວກເດັກນັກຮຽນ ມີກຳໜົດພົບປະກັນຢູ່ ນະຄອນຫລວງ Abuja ໃນວັນອັງຄານ ວານນີ້ ແຕ່ເຈົ້າໜ້າທີ່ໄນຈີເຣຍ ກ່າວວ່າ ພວກຄອບຄົວ ຂອງ ເດັກນັກຮຽນໄດ້ຍົກເລີກ ໃນນາທີສຸດທ້າຍ ໂຄສົກຂອງປະທານາທິບໍດີ ທ່ານ Doyin Okupe ໄດ້ອ່ານຄຳ ຖະແຫລງສະບັບນຶ່ງ ທີ່ເວົ້າວ່າ ທ່ານ Jonathan ໄດ້ຖິ້ມໂທດໃສ່ ທີ່ທ່ານເອີ້ນວ່າ ຢູ່ພາຍໃນການປຸກລະດົມທາງສື່ສັງຄົມ ພາຍໃຕ້ຫົວຂໍ້ ທີ່ແປວ່ານັ້ນ ໂຄສົກ Okupe ໄດ້ກ່າວຫາ ພວກຈັດຕັ້ງການປຸກລະດົມ ວ່າສະໜັບສະໜຸນພວກຜູ້ນຳຝ່າຍຄ້ານ ທີ່ກຳລັງພະຍາຍາມຈະໂຄ່ນລົ້ມ ທ່ານ Jonathan ໃນການເລືອກຕັ້ງປີ 2015 ໂຕຕັ້ງໂຕຕີຄົນນຶ່ງຂອງການປຸກລະດົມ ບອກກັບວີໂອເອວ່າ ບັນດາຄອບຄົວຂອງພວກເດັກນ້ອຍ ທີ່ຫາຍສາບສູນ ໄດ້ຕັດສິນ ໃຈ ຍົກເລີກການພົບປະ ກັບປະທານາທິບໍດີ ຕາມລຳພັງຂອງເຂົາເຈົ້າເອງ ນາງ Mia Muna ເວົ້າວ່າ ພວກຄອບຄົວຮູ້ສຶກບໍ່ພໍໃຈ ທີ່ທ່ານປະທານາທິບໍດີ ໄດ້ຕົກລົງຈະພົບກັບ ພວກເຂົາເຈົ້າ ກໍຕໍ່ເມື່ອໄດ້ຖືກຮ້ອງຂໍໂດຍນາງ Malala Yousafzai ເດັກສາວປາກິສຖານ ທີ່ຖືກພວກຕາລີບານຍິງເກືອບຕາຍ ແລະເວລານີ້ເປັນໂຕຕັ້ງໂຕຕີໃນການສົ່ງເສີມການ ສຶກສາຂອງພວກເດັກຍິງນັ້ນ